Ricardo T. Hynson

Si Ricardo T. Hynson usa ka magsusulat sa pinulongang Binisayang Sinugboanon. 

Sa iyang pagka magsusulat, giila siyang tadhan sa iyang kakontemporaryo. Batan-on pa siyang nagtampohan sa BISAYA Magasin ug usa sa miani og daghang ganti sa mga tigi sa sinulatay. Ang sugilanong "Kuyabog sa Lubing Layog" maoy usa sa gihisgot-hisgotan niyang obra.

Usa siya kanhi ka yanong manunupi sa Dakbayan sa Iligan sulod sa 20 ka tuig diin gumikan sa iyang hilig sa panulat, gipasigarbo niya ang gikagasa niining kahigayonan sa iyang kinabuhi. Gumikan sa iyang pagka magsusulat sa lokal nga pinulongan, naempleyado siya sa duha ka sanga sa kagamhanan, lokal ug nasyonal.

Sa 1980, gikuha siya isip news feature writer sa Cebuano Ministry of Public Information (MPI) nga gidumala ni Minister Cendaña. Unya, paglabay sa duha ka tuig, nakuha usab siya isip information officer sa Dakbayan sa Iligan ni Mayor Camilo P. Cabili.

Ning tungora siya nadasig pagpadayon sa pag-eskuyla. Nakahuman og kurso nga schoolmate na niya ang ilang mga anak ni Mrs. Librada B. Hynson. Unya, na-part-time instructor pa siya sa St. Peter’s College sulod sa 12 ka tuig.

Pipila sa iyang kanunayng ikasawo sa biga sa panulat mao sila si Marcelo A. Geocallo, Gumer M. Rafanan, Arturo G. Peñaserada, Joe B. Labuga, Percelindo Uy Dingding, Ludo M. Salcedo ug uban pang mga magsusulat sa Iligan ug Lanao del Norte.

Aktibo siyang sakop ug lumilihok nga opisyal sa BATHALAD-Mindanao, LUDABI-Iligan ug uban pang kulturanhon ug sibikong mga kahugpongan sa ilang dapit.

Mga mananaog nga obra

Unang Ganti: 
 Mga Kuyabog sa Lubing Layog, sugilanon (Menzi Annual Award ug LUDABI, Inc., 1962; Bisaya Magasin)
 Ang Banog, sugilagming (LUDABI 1991)

Ikaduhang Ganti:
 Kadtong Baha Sa 1982, sugilanon (Ludabi, Inc., Marso 23, 1993; Bisaya Mar. 31, 1995)
 Kadtong Mga Gasa Nga Giputos Sa Gum-os Nga Papel, sugilagming (Ludabi, Inc., Marso 23, 1993)
 Salamat, Lord, sugilagming (1995)
 Maukyabong Tigi Sa Kalig-on, dula (Ludabi, Inc., 1992)
 Kon Ang Kasingkasing Wala Sa Panimalay, dula (Ludabi, Inc., 1995)
 Ibalik Sa Panimalay/Pinuy-anan Ang Kasingkasing, dula (Ludabi, Inc., 1980 Dakbayan sa Sugbo)
 Si Amid Abdullah, mubong nobela (Ludabi, Inc., 1979)

Ikatulong Ganti:
 Kanus-a Matuman ang Gipangandoy Nga Kalinaw, sugilanon (Labing Maayong Sugilanon sa Bisaya Magasin, 1987)
 Hustisya, Pinoy Style, usa-ka-aktong dula (Ludabi, Inc. 1993)

Mga Pinasidunggan:
 Kadtong Gradwasyon Nga Gitambongan Ni Miss Noble, sugilanon (Unang Pinasidunggan, Ludabi, Inc., 1995) 
 Masangabon Nga Panahon Ug Pagtuki Sa Natad Sa Panulat, gumalaysay (Ikaduhang Pinasidunggan, Ludabi, Inc., 1995)
 Kadtong Gasa Nga Gihatod Sa Payag, dula (Ikatulong Pinasidunggan, Ludabi, Inc., 1994)
 Unsaon Nga Ang Binisaya Mahisambog Sa Nasodnong Pinulongan, gumalaysay (Unang Pinasidunggan, Ludabi, Inc., 1993)
 Kadtong Krusipiho Nga Tumbaga (Unang Pinasidunggan, Ludabi, Inc., Marso 23, 1993)
 Usa Ka Yugto Sa Kahimatngon Diha Sa Tiunayng Pilipina, sugilanon (Ikaduhang Pinasidunggan, Ludabi, Inc., 1995)
 Agad Sa Pinitik Sa Kasingkasing, nobela (Ikaduhang Pinasidunggan, Ludabi, Inc., 1995)

Mga Nobela
 Si Amid Abdullah (Bisaya Magasin)
 Silingang Simbahan (Bismag)
 Misyon: Sikopon ang Magdadagit (Bismag)
 Salvage King (Bismag)
 Family Scandal (Bismag)
 Tinunglo Sa Kalye Real (Bismag)
 Maria Isabel Martinez: G.R.O. (Bismag)
 Talagsaong Gugma Sa Usa Ka Pintor (Bismag)
 Sulad (Bismag)
 Kasingkasing Hamili (Alimyon Magasin)
 Corazon De Amor (Silaw Magasin)
 Mutya Sa Tugaya (Silaw)

Uban Pang mga Sinulat
Kining mosunod nga mga sinulat pulos napatik sa Bisaya Magasin:
 Ang Maestro (Mar. 22, 2000)
 Higpit Nga Kaaway, Suod Nga Higala (Peb. 12, 2003)
 Si Mama Man God (Nob. 8, 1998)
 Si Pelis Amaw-But-an (Mar. 21, 1999)
 Aso (Mar. 21, 1984)
 Si Eking Bulhog Ug Kasugiran Ni Tan Biyong (Hun. 25, 1997)
 Hulip Sa Kahaw-ang Sa Kasingkasing (Ago. 18, 1988)
 Mga Biktima Sa Nagkasumpaki Nga Ideyolohiya (Ene. 10, 2000)
 Ang Nasunog Nga Eden (Peb. 28, 1987)
 Budhi (Abr. 18, 2001)
 Higala Ni Tatay Si Mayor Bernal (Nob. 30, 1978)
 P.S.K. Matay Pa! (May. 1, 1996)
 Unsa God Diay (Dis. 13, 1985)
 Sa Pagkatawo Ni Anghelita (Nob. 24, 1999)
 Ang Sulat-Gasa Alang Kang Jean (Okt. 18, 2000)
 Mga Biktima Sa Basurang Moralidad (Nob. 27, 1991)
 Kanus-a Ang Sihi Motungtong Sa Bato (Mar. 4, 1981)
 Sulad dinhi Sa Yuta (Nob. 17, 1993)
 Ang Martir (Ago. 26, 1992)
 Ulahi Na (Mayo 2, 1990)
 Bayad (Hun. 10, 1992)
 Ibalik Sa Pinuy-anan ang Kasingkasing (Hun. 20, 1979)
 Kanus-a Mahimong Bililhon Ang Salapi (Ago. 29, 1979)
 Ang Diwa Sa Pasko Alang Sa Tanan (Dis. 30, 1987)
 Ihalas Nga Salampati Sa Kinabuhi Ni Dario (Nob. 9, 1994)
 Ang Talagsaong Gahom Sa Pagsalig (Ago. 28, 1991)
 Ang Inalisngaw Sa Basurahan (Ene. 20, 1980)
 Mirisi Kanimo, Esko (Ago. 30, 1989)
 Ang Kasingkasing Masinaboton (Ago. 25, 1993)
 Happy Birthday, Mrs. Reyes (Hul. 6, 1994)
 Ang Maninay Sa Mga Lola Ug Lolo (Dis. 29, 1999)
 Kataposang 24 Oras Sa Kinabuhi Ni Rizal (Dis. 29, 1999)
 Mga Magdudula Sa Gubot Nga Kalibotan (Ene. 3, 2001)
 Bililhon Nga Pinaskohan (Ene. 3, 1996)

Mga Pilipinong magsusulat
Mga magsusulat sa Sinugboanon
Mga Sugboanon